**UNIVERZA V MARIBORU**

**PRAVNA FAKULTETA**

**Mladinska ulica 9, 2000 Maribor**

**Telefon:** 02 25 04 219

**Elektronska pošta:** [referat.pf@um.si](mailto:referat.pf@um.si)

**Spletna stran:** <https://www.pf.um.si>

**Informativno mesto:** Mladinska ulica 9, Referat za študentske zadeve (I. nadstropje).

**ŠTUDIJSKI PROGRAM DRUGE STOPNJE:**

1. **PRAVO**

**Kraj izvajanja študija:** Maribor

**Trajanje študija:** 2 leti, 120 ECTS

**Pogoji za vpis:**

1. **PRAVO**

V študijski program 2. stopnje PRAVO se lahko vpiše kandidat, ki je zaključil:

* študijski program prve stopnje s področja prava (0421);
* študijski program prve stopnje z drugih strokovnih področij: v okviru poslovnih in upravnih ved (0488): poslovne in upravne vede (0488), poslovodenje in upravljanje (0413); v okviru družbenih ved (0388): ekonomija (0311); ter varovanje (1032), če je pred vpisom v študijski program opravil študijske obveznosti, bistvene za nadaljevanje študija v obsegu 44 ECTS (te študijske obveznosti so: kazensko materialno pravo, kazensko procesno pravo, splošni del civilnega prava, stvarno pravo, obligacijsko pravo, družinsko in dedno pravo);
* študijski program za pridobitev visoke strokovne izobrazbe, sprejet pred 11. junijem 2004, z drugih strokovnih področij: v okviru poslovnih in upravnih ved (0488): poslovne in upravne vede (0488), poslovodenje in upravljanje (0413); v okviru družbenih ved (0388): ekonomija (0311); ter varovanje (1032), če je pred vpisom v študijski program opravil študijske obveznosti, bistvene za nadaljevanje študija v obsegu 44 ECTS (te študijske obveznosti so: kazensko materialno pravo, kazensko procesno pravo, splošni del civilnega prava, stvarno pravo, obligacijsko pravo, družinsko in dedno pravo);
* univerzitetni študijski program, sprejet pred 11.6.2004, z ustreznih strokovnih področij: pravo (0421). Takemu kandidatu se znotraj študijskega programa prizna 60 ECTS, le-ta pa se vpiše v drugi letnik študija, če s priznanimi obveznostmi izpolnjuje pogoje za prehod, določene z akreditiranim študijskim programom;
* univerzitetni študijski program, sprejet pred 11.6.2004, z drugih strokovnih področij: v okviru poslovnih in upravnih ved (0488): poslovne in upravne vede (0488), poslovodenje in upravljanje (0413); v okviru družbenih ved (0388): ekonomija (0311); ter varovanje (1032). Takemu kandidatu se znotraj študijskega programa prizna 21 ECTS, le-ta pa se skladno s tem vpiše v ustrezni letnik študija;
* visokošolski strokovni študijski program, sprejet pred 11.6.2004, in študijski program za pridobitev specializacije, sprejet pred 11.6.2004, z ustreznih strokovnih področij: pravo (0421). Takemu kandidatu se znotraj študijskega programa prizna 60 ECTS, le-ta pa se vpiše v drugi letnik študija, če s priznanimi obveznostmi izpolnjuje pogoje za prehod, določene z akreditiranim študijskim programom;
* visokošolski strokovni študijski program, sprejet pred 11.6.2004 in študijski program za pridobitev specializacije, sprejet pred 11.6.2004, z drugih strokovnih področij: v okviru poslovnih in upravnih ved (0488): poslovne in upravne vede (0488), poslovodenje in upravljanje (0413); v okviru družbenih ved (0388): ekonomija (0311); ter varovanje (1022). Takemu kandidatu se znotraj študijskega programa prizna 21 ECTS, le-ta pa se skladno s tem vpiše v ustrezni letnik študija.

V primeru omejitve vpisa se skladno s tretjim odstavkom 41. člena Zakona o visokem šolstvu izbere kandidate glede na povprečno oceno študija na prvi stopnji.

**Merila za prehode med študijskimi programi:**

Po Merilih za prehode se lahko v študijski program 2. stopnje PRAVO vpišejo študenti študijskih programov 2. stopnje, s področij:

* *pravo* (0421) in
* *sorodnih področij:* poslovne in upravne vede (0488), družbene vede (0388) in varovanje (1032),

ki ob zaključku študija zagotavljajo pridobitev primerljivih kompetenc in ki se jim lahko po kriterijih za priznavanje kot obvezne predmete v tem programu prizna vsaj polovica študijskih obveznosti (ECTS točk) iz prvega študijskega programa.

Študentom se v procesu priznavanja ugotovijo že opravljene študijske obveznosti, ki se jim lahko v celoti ali delno priznajo, ter določijo študijske obveznosti, ki jih morajo opraviti, če želijo zaključiti študij po novem študijskem programu.

**Način izvajanja študija:** redni, izredni

Izredna oblika študija se izvaja po posebnem programu tako, da se predmeti izvajajo zaporedno – pedagoški proces posameznega predmeta se izvede kot celota in se zaključi s preverjanjem znanja, nato se prične izvedba naslednjega predmeta. Na izrednem študiju se pedagoški proces izvaja od ponedeljka do petka v popoldanskem času. Glede na obseg in zahtevnost se določijo v začetku študijskega leta termini izvedbe posameznega predmeta, ki vključuje vse organizirane oblike neposrednega pedagoškega dela. Pri posameznem predmetu se oblike neposrednega pedagoškega dela s študenti izvedejo v obsegu do 30 % števila kontaktnih ur predvidenih za redni študij.

Šolnino bo za študijsko leto 2025/26 določil Upravni odbor Univerze v Mariboru in bo objavljena ob objavi razpisa v podiplomske študijske programe.

Fakulteta bo izredni študij izvajala na hibridni način tj. v živo ob hkratnem prenosu pedagoškega procesa (predavanj, seminarjev in vaj) preko MS Teams.

**2. EVROPSKE PRAVNE ŠTUDIJE**

V študijski program 2. stopnje EVROPSKE PRAVNE ŠTUDIJE se lahko vpiše kandidat, ki je zaključil:

* študijski program 1. stopnje s področja prava (0421),
* študijski program 1. stopnje z drugih strokovnih področij: umetnost in humanistika (02), družbene vede, novinarstvo in informacijska znanost (03), poslovne in upravne vede, pravo (04) ter transport, varnost, gostinstvo in turizem, osebne storitve (10);
* visokošolski strokovni študijski program, sprejet pred 11. 6. 2004, z drugih strokovnih področij: umetnost in humanistika (02), družbene vede, novinarstvo in informacijska znanost (03), poslovne in upravne vede, pravo (04) ter transport, varnost, gostinstvo in turizem, osebne storitve (10);
* univerzitetni študijski program, sprejet pred 11.6.2004, z ustreznih strokovnih področij: pravo (0421). Takemu kandidatu se znotraj študijskega programa prizna 60 ECTS, le-ta pa se vpiše v drugi letnik študija, če s priznanimi obveznostmi izpolnjuje pogoje za prehod, določene z akreditiranim študijskim programom;
* univerzitetni študijski program, sprejet pred 11. 6. 2004, z drugih strokovnih področij: umetnost in humanistika (02), družbene vede, novinarstvo in informacijska znanost (03), poslovne in upravne vede, pravo (04) ter transport, varnost, gostinstvo in turizem, osebne storitve (10), ki se mu prizna do 60 ECTS točk;
* visokošolski strokovni študijski program, sprejet pred 11.6.2004 in študijski program za pridobitev specializacije, sprejet pred 11.6.2004, z ustreznih strokovnih področij: pravo (0421). Takemu kandidatu se znotraj študijskega programa prizna 60 ECTS, le-ta pa se vpiše v drugi letnik študija, če s priznanimi obveznostmi izpolnjuje pogoje za prehod, določene z akreditiranim študijskim programom;
* visokošolski strokovni študijski program, sprejet pred 11.6.2004 in študijski program za pridobitev specializacije, sprejet pred 11.6.2004, z drugih strokovnih področij: umetnost in humanistika (02), družbene vede, novinarstvo in informacijska znanost (03), poslovne in upravne vede, pravo (04) ter transport, varnost, gostinstvo in turizem, osebne storitve (10), ki se mu od vpisu prizna 60 ECTS točk, le-ta pa se skladno s tem vpiše v ustrezni letnik študija.

Kandidati, ki se vpisujejo pod 2. ali 3. alinejo , se lahko vpišejo v študijski program, če pred vpisom opravijo izpit pri predmetih Pravoznanstvo in Angleška pravna terminologija (študijske obveznosti, ki so bistvene za nadaljevanje študija) v skupnem obsegu 13 ECTS.

V primeru omejitve vpisa se skladno s tretjim odstavkom 41. člena Zakona o visokem šolstvu izbere kandidate glede na povprečno oceno študija na prvi stopnji.

**Merila za prehode med študijskimi programi:**

Po Merilih za prehode se lahko v študijski program 2. stopnje EVROPSKE PRAVNE ŠTUDIJE vpišejo študenti študijskih programov 2. stopnje, s področij:

* *pravo* (0421) in
* *sorodnih področij:* umetnost in humanistika (02), družbene vede, novinarstvo in informacijska znanost (03), poslovne in upravne vede, pravo (04) ter transport, varnost, gostinstvo in turizem, osebne storitve (10),

ki ob zaključku študija zagotavljajo pridobitev primerljivih kompetenc in ki se jim lahko po kriterijih za priznavanje kot obvezne predmete v tem programu prizna vsaj polovica študijskih obveznosti (ECTS točk) iz prvega študijskega programa.

Študentom se v procesu priznavanja ugotovijo že opravljene študijske obveznosti, ki se jim lahko v celoti ali delno priznajo, ter določijo študijske obveznosti, ki jih morajo opraviti, če želijo zaključiti študij po novem študijskem programu.

**Način študija:** izredni

Izredna oblika študija se izvaja po posebnem programu tako, da se predmeti izvajajo zaporedno – pedagoški proces posameznega predmeta se izvede kot celota in se zaključi s preverjanjem znanja, nato se prične izvedba naslednjega predmeta. Na izrednem študiju se pedagoški proces izvaja od ponedeljka do petka v popoldanskem času. Glede na obseg in zahtevnost se določijo v začetku študijskega leta termini izvedbe posameznega predmeta, ki vključuje vse organizirane oblike neposrednega pedagoškega dela. Pri posameznem predmetu se oblike neposrednega pedagoškega dela s študenti izvedejo v obsegu do 30% števila kontaktnih ur predvidenih za redni študij.

Šolnino bo za študijsko leto 2025/26 določil Upravni odbor Univerze v Mariboru in bo objavljena ob objavi razpisa v podiplomske študijske programe.

Fakulteta bo izredni študij izvajala na hibridni način tj. v živo ob hkratnem prenosu pedagoškega procesa (predavanj, seminarjev in vaj) preko MS Teams.

**ŠTUDIJSKI PROGRAM TRETJE STOPNJE PRAVO**

**Kraj izvajanja študija:** Maribor

**Trajanje študija:** 3 leta, 180 ECTS

**Pogoji za vpis:**

V študijski program 3. stopnje PRAVO se lahko vpiše kandidat, ki je zaključil:

* študijski program druge stopnje;
* študijski program za pridobitev univerzitetne izobrazbe, sprejet pred 11. 6. 2004, v obsegu 240 ECTS;
* enoviti magistrski študijski programi, ki je ovrednoten s 300 ECTS;
* študijski program za pridobitev visoke strokovne izobrazbe, sprejet pred 11. 6. 2004, in nato specialistični študij in tako zbral 240 ECTS ter opravil dodatne obveznosti z magistrskega študijskega programa 2. stopnje Pravo, t.j. naslednje predmete v skupni višini 60 ECTS: Filozofija in teorija prava (8 ECTS) Avtonomni gospodarski posli (7 ECTS), Sistem sodnega varstva v EU (7 ECTS), Pravne metode, veščine in informatika (8 ECTS), Civilno materialno pravo: izbrane teme (5 ECTS), Civilno procesno pravo: izbrane teme (5 ECTS), Gospodarsko statusno pravo: izbrane teme (5 ECTS), Kazensko pravo: izbrane teme (5 ECTS), Delovno in socialno pravo: izbrane teme (5 ECTS), Ustavno in upravno pravo ter sistem EU: izbrane teme (5 ECTS).

**Merila za izbiro v primeru omejitve vpisa:**

V primeru omejitve vpisa bo izbor kandidatov temeljil na:

* **uspehu pri dosedanjem študiju** – do 20 točk in
* **uspehu pri izbirnem izpitu** – do 80 točk.

**Oceno uspeha dosedanjega študija sestavlja**:

* povprečna ocena opravljenih izpitov na dodiplomskem oz. podiplomskem študijskem programu,
* diploma dodiplomskega oz. podiplomskega študijskega programa.

**Izbirni izpit bo potekal v obliki razgovora, pri katerem se med drugim ocenjuje:**

* relevantnost raziskovalnega vprašanja,
* ujemanje področja raziskovanja z raziskovalnim delom na PF UM in razpoložljivost primernega mentorja,
* dosedanje raziskovalno delo kandidata (objave strokovnih in znanstvenih člankov, strokovnih in znanstvenih monografij ali delov monografij) in
* drugo.

**Merila za prehode med študijskimi programi:**

V študijski program tretje stopnje Pravo se lahko vpiše, kdor je:

* končal študijski program za pridobitev naslova magister znanosti, kjer se mu prizna od 60 do 120 ECTS in se lahko vpiše neposredno v 2. ali v 3. letnik;
* končal študijski program za pridobitev univerzitetne izobrazbe, sprejet pred 11. 6. 2004, v obsegu 240 ECTS in nato končal specialistični študij, ter tako skupaj zbral 300 ECTS, ki se mu prizna najmanj 60 ECTS.

Študent, ki se po merilih za prehode vpiše neposredno v drugi ali tretji letnik doktorskega programa, se je dolžan udeležiti doktorskih delavnic in opraviti prvi in drugi doktorski seminar.

Po Merilih za prehode se lahko v študijski program 3. stopnje PRAVO vpišejo študenti študijskih programov 3. stopnje, s področij:

* *pravo* (0421) in
* *sorodnih področij:* upravne in poslovne vede (0488), družbene vede (0388) in varovanje (1022),

ki ob zaključku študija zagotavljajo pridobitev primerljivih kompetenc in ki se jim lahko po kriterijih za priznavanje kot obvezne predmete v tem programu prizna vsaj polovica študijskih obveznosti (ECTS točk) iz prvega študijskega programa.

Glede na obseg priznanih obveznosti iz prvega študijskega programa v Republiki Sloveniji ali tujini se lahko študent vpiše v isti ali višji letnik v študijskem programu 3. stopnje PRAVO.

Študentom se v procesu priznavanja ugotovijo že opravljene študijske obveznosti, ki se jim lahko v celoti ali delno priznajo, ter določijo študijske obveznosti, ki jih morajo opraviti, če želijo zaključiti študij po novem študijskem programu.

**Način izvajanja študija:** izredni

Izredna oblika študija se izvaja po posebnem programu tako, da se predmeti izvajajo zaporedno – pedagoški proces posameznega predmeta se izvede kot celota in se zaključi s preverjanjem znanja, nato se prične izvedba naslednjega predmeta. Na izrednem študiju se pedagoški proces izvaja od ponedeljka do petka v popoldanskem času. Glede na obseg in zahtevnost se določijo v začetku študijskega leta termini izvedbe posameznega predmeta, ki vključuje vse organizirane oblike neposrednega pedagoškega dela. Pri posameznem predmetu se oblike neposrednega pedagoškega dela s študenti izvedejo v obsegu do 30% števila kontaktnih ur predvidenih za redni študij.

Šolnino bo za študijsko leto 2025/26 določil Upravni odbor Univerze v Mariboru in bo objavljena ob objavi razpisa v podiplomske študijske programe.

**Vpisna mesta:** število vpisnih mest je opredeljeno v skupni razpredelnici, ki je sestavni del razpisnega besedila.

**Postopek za prijavo na razpis in izvedba vpisa:**

Kandidati morajo prijavo za vpis in vsa k prijavi zahtevana dokazila oddati preko elektronske vloge na spletnem portalu eVŠ v prijavnih rokih, določenih v splošnih določilih podiplomskega razpisa za vpis. Kandidat mora imeti pred vpisom praviloma izbranega delovnega mentorja PF UM, definirano ožje področje, v okviru katerega namerava raziskovati, in izdelan okvirni program doktorskega študija.